title: Neuvoston päätös 2005/846/YUTP, tehty  29 päivänä marraskuuta 2005 , Kongon demokraattista tasavaltaa koskevista rajoittavista toimenpiteistä hyväksytyn yhteisen kannan 2005/440/YUTP täytäntöönpanosta

text:
               30.11.2005

               FI

               Euroopan unionin virallinen lehti

               L 314/35

      NEUVOSTON PÄÄTÖS 2005/846/YUTP,
   tehty 29 päivänä marraskuuta 2005,
   Kongon demokraattista tasavaltaa koskevista rajoittavista toimenpiteistä hyväksytyn yhteisen kannan 2005/440/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon neuvoston yhteisen kannan 2005/440/YUTP (1) ja erityisesti sen 6 artiklan yhdessä Euroopan unionista tehdyn sopimuksen 23 artiklan 2 kohdan kanssa,
   sekä katsoo seuraavaa:

               (1)

               Yhdistyneiden Kansakuntien turvallisuusneuvoston päätöslauselman 1533 (2004) mukaisesti perustettu komitea hyväksyi 1 päivänä marraskuuta 2005 luettelon henkilöistä ja yhteisöistä, joihin sovelletaan Kongon demokraattista tasavaltaa koskevan päätöslauselman 1596 (2005) 13 ja 15 kohdassa määrättyjä toimenpiteitä.

               (2)

               Yhteisen kannan 2005/440/YUTP liitettä olisi täydennettävä tämän mukaisesti,

         ON TEHNYT TÄMÄN PÄÄTÖKSEN:
   1 artikla
   Lisätään tämän päätöksen liitteessä oleva henkilöiden ja yhteisöjen luettelo yhteisen kannan 2005/440/YUTP liitteeseen.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 29 päivänä marraskuuta 2005.

            Neuvoston puolesta

            Puheenjohtaja

         A. JOHNSON

      (1)  EUVL L 152, 15.6.2005, s. 22.

      LIITE
      1 artiklassa tarkoitettu henkilöiden ja yhteisöjen luettelo

                  1)

                  Sukunimi, etunimi: BWAMBALE, Frank Kakolele
                  Peitenimet: Frank Kakorere, Frank Kakorere Bwambale
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa):
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus:
                  Muita tietoja: RCD-ML:n entinen johtaja, joka vaikuttaa RCD-ML:n politiikkaan ja johtaa sen joukkojen toimia; RCD-ML on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on syyllistynyt laittomaan asekauppaan asevientikiellon vastaisesti.

                  2)

                  Sukunimi, etunimi: KAKWAVU BUKANDE, Jérôme
                  Peitenimet: Jérôme Kakwavu
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa):
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: kongolainen
                  Muita tietoja: Tunnetaan nimellä ”Commandant Jérôme”. UCD/FAPC:n entinen puheenjohtaja. FAPC:lla on hallinnassaan laittomia rajanylityspaikkoja Ugandan ja Kongon demokraattisen tasavallan rajalla, joka on aseiden tuontivirtojen keskeinen reitti. FAPC:n puheenjohtajana hän vaikuttaa FAPC:n politiikkaan ja johtaa sen joukkoja, jotka ovat sekaantuneet laittomaan asekauppaan ja näin ollen asevientikiellon rikkomuksiin. Ylennettiin Kongon demokraattisen tasavallan asevoimien kenraaliksi joulukuussa 2004.

                  3)

                  Sukunimi, etunimi: KATANGA, Germain
                  Peitenimet:
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa):
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: kongolainen
                  Muita tietoja: Kotiarestissa Kinshasassa maaliskuusta 2005 lähtien FRPI:n sekaannuttua ihmisoikeusrikkomuksiin. FRPI:n johtaja. Nimitettiin Kongon demokraattisen tasavallan asevoimien kenraaliksi joulukuussa 2004. Sekaantunut aseiden siirtoihin asevientikiellon vastaisesti.

                  4)

                  Sukunimi, etunimi: LUBANGA, Thomas
                  Peitenimet:
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa): Ituri
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: kongolainen
                  Muita tietoja: Pidätettynä Kinshasassa maaliskuusta 2005 lähtien UPC/L:n sekaannuttua ihmisoikeusrikkomuksiin. UPC/L:n puheenjohtaja; UPC/L on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti.

                  5)

                  Sukunimi, etunimi: MANDRO, Khawa Panga
                  Peitenimet: Kawa Panga, Kawa Panga Mandro, Kawa Mandro, Yves Andoul Karim
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika: 20.8.1973
                  Syntymäpaikka (kaupunki, maa): Bunia
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: kongolainen
                  Muita tietoja: Tunnetaan nimillä ”Chief Kahwa”, ”Kawa”. PUSIC:n entinen puheenjohtaja; PUSIC on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti. Vangittuna Buniassa huhtikuusta 2005 lähtien Iturin rauhanprosessin sabotoinnin vuoksi.

                  6)

                  Sukunimi, etunimi: MPANO, Douglas
                  Peitenimet:
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa):
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: kongolainen
                  Muita tietoja: Asuu Gomassa. Compagnie Aérienne des Grands Lacs- ja Great Lakes Business Company -yritysten johtaja; näiden yritysten ilma-aluksia käytettiin päätöslauselman 1493 (2003) 20 kohdassa tarkoitettujen aseellisten ryhmittymien ja puolisotilaallisten joukkojen avustamiseen. Syyllistynyt myös lento- ja rahtitietojen väärentämiseen ilmeisesti mahdollistaakseen asevientikiellon rikkomisen.

                  7)

                  Sukunimi, etunimi: MUDACUMURA, Sylvestre
                  Peitenimet:
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa):
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: ruandalainen
                  Muita tietoja: Tunnetaan nimillä ”Radja”, ”Mupenzi Bernard”, ”kenraalimajuri Mupenzi”. FDLR:n joukkojen komentaja, joka vaikuttaa FDLR:n politiikkaan ja johtaa sen joukkojen toimia; FDLR on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti.

                  8)

                  Sukunimi, etunimi: MURWANASHY-AKA, Dr Ignace
                  Peitenimet: Ignace
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa):
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: ruandalainen
                  Muita tietoja: Asuinpaikka Saksassa. FDLR:n puheenjohtaja, joka vaikuttaa FDLR:n politiikkaan ja johtaa sen joukkojen toimia; FDLR on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti.

                  9)

                  Sukunimi, etunimi: MUTEBUTSI, Jules
                  Peitenimet: Jules Mutebutsi, Jules Mutebuzi
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa): Etelä-Kivu
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: kongolainen (Etelä-Kivu)
                  Muita tietoja: Nykyisin pidätettynä Ruandassa. Tunnetaan nimellä ”eversti Mutebutsi”. Kongon demokraattisen tasavallan asevoimien kymmenennen sotilasalueen entinen alueellinen apulaiskomentaja huhtikuussa 2004; erotettiin kurinpitorikkomusten vuoksi ja liittyi yhteen entisestä RCD-G:stä eronneiden joukkojen kanssa vallatakseen Bukavun kaupungin väkivalloin toukokuussa 2004. Sekaantunut aseiden vastaanottamiseen Kongon demokraattisen tasavallan asevoimien organisaation ulkopuolelta ja tarvikkeiden toimittamiseen päätöslauselman 1493 (2003) 20 kohdassa tarkoitetuille aseellisille ryhmittymille ja puolisotilaallisille joukoille asevientikiellon vastaisesti.

                  10)

                  Sukunimi, etunimi: NGUDJOLO, Matthieu
                  Peitenimet: Cui Ngudjolo
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa):
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus:
                  Muita tietoja: ”Eversti” tai ”kenraali”. FNI:n esikuntapäällikkö ja FRPI:n entinen esikuntapäällikkö, joka vaikuttaa FRPI:n politiikkaan ja johtaa sen joukkojen toimia; FRPI on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on syyllistynyt laittomaan asekauppaan asevientikiellon vastaisesti. MONUC pidätti hänet Buniassa lokakuussa 2003.

                  11)

                  Sukunimi, etunimi: NJABU, Floribert Ngabu
                  Peitenimet: Floribert Njabu, Floribert Ndjabu, Floribert Ngabu Ndjabu
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa):
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus:
                  Muita tietoja: Pidätettynä ja kotiarestissa Kinshasassa maaliskuusta 2005 lähtien FNI:n sekaannuttua ihmisoikeusrikkomuksiin. FNI:n puheenjohtaja; FNI on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti.

                  12)

                  Sukunimi, etunimi: NKUNDA, Laurent
                  Peitenimet: Laurent Nkunda Bwatare, Laurent Nkundabatware, Laurent Nkunda Mahoro Batware
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika: 6.2.1967
                  Syntymäpaikka (kaupunki, maa): Pohjois-Kivu/Rutshuru
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: kongolainen
                  Muita tietoja: Nykyinen olinpaikka tuntematon. On nähty Ruandassa ja Gomassa. Tunnetaan nimellä ”kenraali Nkunda”. Entinen RCD-G:n kenraali. Liittyi yhteen entisestä RCD-G:stä eronneiden joukkojen kanssa vallatakseen Bukavun väkivalloin toukokuussa 2004. Vastaanottanut aseita Kongon demokraattisen tasavallan asevoimien organisaation ulkopuolelta asevientikiellon vastaisesti.

                  13)

                  Sukunimi, etunimi: NYAKUNI, James
                  Peitenimet:
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa):
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: ugandalainen
                  Muita tietoja: Commandant Jérômen kauppakumppani erityisesti Kongon demokraattisen tasavallan ja Ugandan rajan yli tapahtuvassa salakuljetuksessa; epäillään myös aseiden ja sotilastarvikkeiden salakuljetuksesta tarkastamatta jääneillä kuorma-autoilla. Rikkonut asevientikieltoa ja toimittanut apua päätöslauselman 1493 (2003) 20 kohdassa tarkoitetuille aseellisille ryhmittymille ja puolisotilaallisille joukoille, mukaan lukien rahoitusapua, joka on mahdollistanut näiden sotilaallisen toiminnan.

                  14)

                  Sukunimi, etunimi: OZIA MAZIO, Dieudonné
                  Peitenimet: Ozia Mazio
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika: 6.6.1949
                  Syntymäpaikka (kaupunki, maa): Ariwara, Kongon demokraattinen tasavalta
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: kongolainen
                  Muita tietoja: Tunnetaan nimillä ”Omari” ja ”Mr Omari”. FEC:n puheenjohtaja Arun alueella. Rahoitusjärjestelyjä Commandant Jérômen ja FAPC:n kanssa sekä salakuljetusta Kongon demokraattisen tasavallan ja Ugandan rajan yli, minkä ansiosta Commandant Jérôme ja hänen joukkonsa saavat tarvikkeita ja rahaa. Rikkonut asevientikieltoa muun muassa toimittamalla apua päätöslauselman 1493 (2003) 20 kohdassa tarkoitetuille aseellisille ryhmittymille ja puolisotilaallisille joukoille.

                  15)

                  Sukunimi, etunimi: TAGANDA, Bosco
                  Peitenimet: Bosco Ntaganda, Bosco Ntagenda
                  Sukupuoli:
                  Virka, tehtävä:
                  Osoite (nro, kadun nimi, postinumero, kaupunki, maa):
                  Syntymäaika:
                  Syntymäpaikka (kaupunki, maa):
                  Passin tai henkilötodistuksen numero (sekä myöntävä viranomainen, myöntämispäivä ja -paikka):
                  Kansalaisuus: kongolainen
                  Muita tietoja: Tunnetaan nimillä ”Terminator” ja ”majuri”. UPC/L:n sotilaskomentaja, joka vaikuttaa UPC/L:n politiikkaan ja johtaa sen joukkojen toimia; UPC/L on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti. Hänet nimitettiin Kongon demokraattisen tasavallan asevoimien kenraaliksi joulukuussa 2004, mutta hän ei hyväksynyt nimitystä ja jäi sen vuoksi asevoimien ulkopuolelle.

                  16)

                  Nimi: TOUS POUR LA PAIX ET LE DEVELOPPMENT (valtiosta riippumaton järjestö)
                  Peitenimet: TPD
                  Osoite (nro, kadun nimi, postinumero, kaupunki, maa): Goma, Pohjois-Kivu
                  Rekisteröintipaikka (kaupunki, maa):
                  Rekisteröintipäivä:
                  Rekisteröintinumero:
                  Päätoimipaikka:
                  Muita tietoja: Sekaantunut asevientikiellon rikkomiseen toimittamalla apua RCD-G:lle, erityisesti kuorma-autoja aseiden ja joukkojen kuljetuksiin, sekä kuljettamalla aseita jaettaviksi osalle Masisin ja Rutshurun (Pohjois-Kivu) väestöstä vuoden 2005 alussa.


title: Neuvoston päätös (EU) 2017/883, annettu 11 päivänä toukokuuta 2017, ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (budjettikohta 12.02.01)

text:
                  24.5.2017

                  FI

                  Euroopan unionin virallinen lehti

                  L 135/18

            NEUVOSTON PÄÄTÖS (EU) 2017/883,
      annettu 11 päivänä toukokuuta 2017,
      ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (budjettikohta 12.02.01)
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
      ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                  (2)

                  ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

                  (3)

                  ETA-sopimuksen pöytäkirjaan 31 sisältyy määräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.

                  (4)

                  On aiheellista jatkaa ETA-sopimuksen sopimuspuolten välistä yhteistyötä rahoituspalveluja koskevissa unionin toimissa, jotka rahoitetaan Euroopan unionin yleisestä talousarviosta.

                  (5)

                  ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin jatkaa 1 päivästä tammikuuta 2017.

                  (6)

                  ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
      2 artikla
      Tämä päätös tulee voimaan päivänä, jona se hyväksytään.

         Tehty Brysselissä 11 päivänä toukokuuta 2017.

               Neuvoston puolesta

               Puheenjohtaja

            R. GALDES

         (1)  EYVL L 305, 30.11.1994, s. 6.

         (2)  EYVL L 1, 3.1.1994, s. 3.

         LUONNOS
         ETA:N SEKAKOMITEAN PÄÄTÖS N:o …/2017,
         annettu … päivänä …kuuta …,
         yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
         sekä katsoo seuraavaa:

                     (1)

                     On aiheellista jatkaa ETA-sopimuksen sopimuspuolten välistä yhteistyötä rahoituspalvelujen sisämarkkinoiden toteuttamista ja kehittämistä koskevissa unionin toimissa, jotka rahoitetaan Euroopan unionin yleisestä talousarviosta.

                     (2)

                     ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin jatkaa 1 päivästä tammikuuta 2017,

               ON HYVÄKSYNYT TÄMÄN PÄÄTÖKSEN:
         1 artikla
         Korvataan ETA-sopimuksen pöytäkirjassa 31 olevan 7 artiklan 11 kohdassa ilmaisu ”varainhoitovuoden 2016” ilmaisulla ”varainhoitovuosien 2016 ja 2017”.
         2 artikla
         Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (*1).
         Sitä sovelletaan 1 päivästä tammikuuta 2017.
         3 artikla
         Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

            Tehty Brysselissä

                  ETA:n sekakomitean puolesta

                  Puheenjohtaja

                  ETA:n sekakomitean sihteerit

            (*1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: 2008/773/EY: Komission päätös, tehty 2 päivänä lokakuuta 2008 , terveydenhoitohenkilöstöä koskevaan pilottihankkeeseen vuonna 2008 myönnettävästä yhteisön rahoitusosuudesta

text:
               3.10.2008

               FI

               Euroopan unionin virallinen lehti

               L 264/7

      KOMISSION PÄÄTÖS,
   tehty 2 päivänä lokakuuta 2008,
   terveydenhoitohenkilöstöä koskevaan pilottihankkeeseen vuonna 2008 myönnettävästä yhteisön rahoitusosuudesta
   (2008/773/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1) ja erityisesti sen 49 artiklan 6 kohdan a alakohdan ja 75 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (2) ja erityisesti sen 90 artiklan,
   ottaa huomioon kätilön tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä sijoittautumisvapauden ja palvelujen tarjoamisen vapauden tehokkaan käyttämisen helpottamiseksi 21 päivänä tammikuuta 1980 annetun neuvoston direktiivin 80/154/ETY (3),
   ottaa huomioon ammattipätevyyden tunnustamisesta 7 päivänä syyskuuta 2005 annetun Euroopan parlamentin ja neuvoston direktiivin 2005/36/EY (4),
   sekä katsoo seuraavaa:

               (1)

               Euroopan unionin yleiseen talousarvioon sisältyy varainhoitovuonna 2008 budjettikohta 04 04 11 ”Pilottihanke – Terveydenhoitoalan työntekijöiden uusi työllisyystilanne: parhaat käytänteet terveydenhoitoalan työntekijöiden ammatillisen koulutuksen ja pätevyyden sekä palkkauksen parantamiseksi”.

               (2)

               Varainhoitoasetuksen 49 artiklan 6 kohdan a alakohdassa säädetään, että määrärahat kokeiluluonteisiin pilottihankkeisiin, joiden tarkoituksena on toiminnan toteutettavuuden ja sen hyödyllisyyden selvittäminen, voidaan käyttää ilman perussäädöstä edellyttäen, että rahoitettavat toimet kuuluvat yhteisön tai unionin toimivaltaan ja vastaavat maksusitoumusmäärärahat otetaan talousarvioon ainoastaan kahdeksi peräkkäiseksi varainhoitovuodeksi.

               (3)

               Asetuksen (EY, Euratom) N:o 1605/2002 75 artiklassa ja asetuksen (EY, Euratom) N:o 2342/2002 90 artiklassa säädetään, että menoon sitoutumista edeltää rahoituspäätös, jossa määritetään talousarviosta rahoitettavia menoja aiheuttavan toiminnan keskeiset osat.

               (4)

               Tällä toimella tuetaan vuoden 2008 loppupuoliskolle suunniteltua Euroopan komission vihreää kirjaa EU:n terveysalan työvoimasta,

         ON PÄÄTTÄNYT SEURAAVAA:
   Ainoa artikla
   Hyväksytään liitteessä mainittu pilottihanke, jolle myönnetään rahoitusta Euroopan yhteisöjen vuoden 2008 talousarvion kohdasta 04 04 11 enintään 1 000 000 euroa.
   Terveys- ja kuluttaja-asioiden pääosaston pääjohtaja vastaa sen toteuttamisesta.

      Tehty Brysselissä 2 päivänä lokakuuta 2008.

            Komission puolesta

         Androulla VASSILIOU

            Komission jäsen

      (1)  EYVL L 248, 16.9.2002, s. 1.

      (2)  EYVL L 357, 31.12.2002, s. 1.

      (3)  EYVL L 33, 11.2.1980, s. 1.

      (4)  EUVL L 255, 30.9.2005, s. 22.

      LIITE
      Aihealue: Terveydenhoitohenkilöstö.
      Oikeusperusta: Asetuksen (EY, Euratom) N:o 1605/2002 49 artiklan 6 kohdan a alakohta ja 75 artikla.
      Pilottihanke budjettikohdassa: 04 04 11.
      Toiminnan tavoitteet: Budjettivallan käyttäjä pyytää komissiota käyttämään määrärahoja sellaisten aloitteiden rahoittamiseksi, joilla edistetään sopeutumista terveydenhoitoalan uuteen työllisyystilanteeseen etenkin mitä tulee terveydenhoitoalan työntekijöiden, avustavan henkilökunnan ja perussairaanhoitajien ammatilliseen pätevyyteen ja heidän tehtäviinsä. Toimilla pyritään
      analysoimaan tekijöitä ja toimintalinjoja, joilla pyritään vastaamaan terveydenhoitohenkilökunnan tarjonnan lisäämistä ja sen pätevyyden parantamista pitkällä aikavälillä koskevien toimien tarpeeseen,
      edistämään tietojen vaihtamista politiikoista ja parhaista käytänteistä, joilla pyritään vastaamaan väestönmuutoksesta aiheutuvan hoitotarpeen lisääntymisen haasteeseen,
      rahoittamaan aloitteita, joiden avulla kyetään tarkastelemaan paremmin terveydenhoitopalvelujen rajatylittäviä vaikutuksia,
      ottamaan huomioon tässä yhteydessä mahdollisesti ilmenevien palkkaerojen vaikutukset sekä järjestämään selvityksiä, asiantuntijatapaamisia ja valistuskampanjoita. Lisäksi olisi löydettävä keino pitää yllä kansallisten terveydenhoitojärjestelmien nykyistä hoitotasoa.
      Hankkeen tavoitteet on sovitettu komission suunnittelemaan EU:n terveysalan työvoimaa käsittelevään vihreään kirjaan, jonka myötä käynnistetään yksityiskohtainen pohdinta henkilöstön suunnittelusta ja tarjonnasta terveydenhoidon alalla ja niistä vaikutuksista, joita terveydenhoitoalan ammattilaisten liikkuvuudella jäsenvaltioiden ja EU:n sisällä on.
      Määrärahat vuonna 2008: Pilottihanke (budjettikohta 04 04 11): Terveydenhoitoalan työntekijöiden uusi työllisyystilanne: parhaat käytänteet terveydenhoitoalan työntekijöiden ammatillisen koulutuksen ja pätevyyden sekä palkkauksen parantamiseksi. 1 000 000 euroa.
      Suunniteltujen yksittäisten toimien lukumäärä: 4.
      Ensimmäisenä toimena on enintään 100 000 euron rahoitusosuuden myöntäminen tutkimukseen, jonka yritys- ja teollisuustoiminnan PO käynnistää yhteistyössä terveys- ja kuluttaja-asioiden PO:n kanssa ja joka käsittelee terveydenhoitoalan palveluja, sektoreita ja tuotteita Euroopassa ja arvioi niiden tämänhetkistä tilaa sekä niiden mahdollisuuksia ja haasteita ja sosioekonomista vaikutusta. Toimi toteutetaan avoimella ehdotuspyynnöllä. Valintaprosessi on tarkoitus saada päätökseen syyskuussa 2008.
      Toisena toimena on enintään 400 000 euron suuruisen suoran avustuksen (80 prosenttia) myöntäminen WHO:n seurantakeskukselle tavoitteena järjestää työpajoja parhaiden käytänteiden vaihtamiseksi siitä, miten terveydenhoitohenkilöstöstä voidaan pitää kiinni ja varmistaa sen pysyminen alalla. Kuten varainhoitoasetuksen soveltamissääntöjen 168 artiklan 1 kohdan f alakohdassa säädetään, avustus myönnetään ilman eri ehdotuspyyntöä toimen erityispiirteiden ja WHO:n korkean erikoistumisasteen vuoksi.
      Kolmantena toimena on enintään 300 000 euron suuruisen suoran avustuksen (60 prosenttia) myöntäminen OECD:lle tutkimukseen, jossa arvioidaan sairaanhoitajien työoloja ja politiikkoja, joilla edistetään henkilöstöhallinnon tehostamista sairaanhoitohenkilöstön alalla. Kuten varainhoitoasetuksen soveltamissääntöjen 168 artiklan 1 kohdan f alakohdassa säädetään, avustus myönnetään ilman eri ehdotuspyyntöä toimen erityispiirteiden ja OECD:n korkean erikoistumisasteen vuoksi.
      Neljäntenä toimena on työpajan järjestäminen Brysselissä joulukuussa 2008, ja siihen myönnetään enintään 200 000 euroa. Työpaja rahoitetaan erilaisilla sopimuksilla sen jälkeen, kun EU:n terveysalan työvoimaa käsittelevä vihreä kirja on julkaistu, tavoitteena käynnistää tiedotuskampanja, virittää keskustelua ja edistää parhaiden käytänteiden kartoittamiseen tähtäävää toimintaa.


title: Neuvoston päätös (EU) 2016/1124, annettu 24 päivänä kesäkuuta 2016, kannasta, jonka jäsenvaltiot esittävät Euroopan unionin puolesta Eurocontrolin pysyvässä komissiossa keskitetyistä palveluista tehtäviin päätöksiin

text:
               12.7.2016

               FI

               Euroopan unionin virallinen lehti

               L 187/13

         NEUVOSTON PÄÄTÖS (EU) 2016/1124,
   annettu 24 päivänä kesäkuuta 2016,
   kannasta, jonka jäsenvaltiot esittävät Euroopan unionin puolesta Eurocontrolin pysyvässä komissiossa keskitetyistä palveluista tehtäviin päätöksiin
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvoston päätöksessä (EU) 2015/2394 (1) vahvistettiin unionin kanta keskitettyjä palveluja koskevaan päätökseen, joka oli määrä tehdä Eurocontrolin pysyvässä komissiossa, jäljempänä ”pysyvä komissio”, 9 päivänä joulukuuta 2015. Tämän keskitettyjä palveluja koskevan päätöksen tarkoituksena oli mahdollistaa se, että Eurocontrol voi kehittää rahoituksen, hankintamenettelyt ja tekniset eritelmät uuden ”Euroopan ilma-alusten ja maa-asemien välisen tiedonsiirtopalvelun”, jäljempänä ”EAGDCS”, oikea-aikaista käyttöönottoa varten.

               (2)

               Päätöksessä (EU) 2015/2394 vahvistettu kanta oli se, että pysyvän komission päätöstä keskitetyistä palveluista oli lykättävä, koska unionilla ei ollut käytettävissään riittäviä tietoja tällaisen keskitettyjä palveluita koskevan päätöksen sisällön arviointiin ja koska päätöksellä olisi voitu määrittää ennalta Eurocontrolin tulevaa toimintaa tavalla, joka voi haitata unionin toimintaa tällä alalla.

               (3)

               Pysyvä komissio ei päätöksellä (EU) 2015/2394 vahvistetun unionin kannan vuoksi tehnyt päätöstä EAGDCS:stä 9 päivänä joulukuuta 2015, vaan pyysi Eurocontrolin virastoa jatkamaan tarkistettua ehdotusta koskevaa työtä tiiviissä yhteistyössä alan sidosryhmien kanssa ja antamaan arvion EAGDCS:n taloudellisista kustannuksista.

               (4)

               Eurocontrolin virasto ja toimialan sidosryhmät esittivät 9 päivänä helmikuuta 2016 tarkistetun ja yhteisesti kannattamansa ehdotuksen EAGDCS:stä, ja Eurocontrolin virasto varmisti taloudellisten kustannusten arvioinnin täydellisen saatavuuden olemassa olevien toteutettavuustutkimusten avulla.

               (5)

               Eurocontrolin virasto ehdotti 6 päivänä huhtikuuta 2016 pysyvälle komissiolle, että se hyväksyisi EAGDCS:ää koskevaan ehdotukseen perustuvan päätöksen kirjallisella menettelyllä.

               (6)

               Kyseinen päätös koskee EAGDCS:n kehittämistä. Sillä on oikeusvaikutuksia, koska sillä säännellään unionin oikeuden soveltamisalaan kuuluvia aloja ja koska sillä voi, sen sisällöstä riippuen, olla konkreettisia vaikutuksia näihin aloihin. Se voi vaikuttaa tiedonsiirtopalveluja koskevasta SESAR-yhteisyrityksen teknisestä työstä saataviin hyötyihin, sertifioinnin ja valvonnan puutteelliseen yhteensovittamiseen, ottaen huomioon Euroopan lentoturvallisuusviraston (EASA) rooli tällä alalla, ja tätä kautta riskiin reittimaksuista ja unionin tukena saatavien varojen tehottomasta käytöstä, sekä unionin SESAR-hankkeessa toteuttamien asiaankuuluvien käyttöönottotoimien kustannustehokkuuteen.

               (7)

               Kun otetaan huomioon demonstraation kaltaisten teknisten ratkaisujen kehittämisestä saatavat edut, olisi periaatteessa tuettava päätöstä, jolla edistetään tähän tähtäävää yhteistyötä. Päätöksen olisi kuitenkin sisällettävä edellytyksiä, joilla suojataan unionin etuja edellä mainittujen seikkojen osalta.

               (8)

               On aiheellista määrittää kanta, jonka jäsenvaltiot esittävät unionin puolesta pysyvässä komissiossa päätöksiin, jotka mainittu komissio tekee keskitetyistä palveluista,

         ON HYVÄKSYNYT TÄMÄN PÄÄTÖKSEN:
   1 artikla
   Kanta, jonka jäsenvaltiot esittävät unionin puolesta Eurocontrolin pysyvässä komissiossa, on seuraava:

               siltä osin kuin kyse on Eurocontrolin viraston 6 päivänä huhtikuuta 2016 lähettämästä ehdotuksesta, unionin kanta on tukea Eurocontrolin viraston jatkuvaa yhteistyötä Eurocontrolin jäsenvaltioiden lennonvarmistuspalvelun tarjoajien ja tarvittaessa lentotoiminnan harjoittajien kanssa SESAR-hankkeen puitteissa, mukaan lukien tarvittavien hallinto-, rahoitus- ja hankintamenettelyjen kehittäminen, sekä kehittää teknisiä eritelmiä, jotta Euroopan ilma-alusten ja maa-asemien välinen tiedonsiirtopalvelu (EAGDCS) voidaan ottaa oikea-aikaisesti käyttöön. Edellä mainitut menettelyt ja tekniset ratkaisut toimitetaan tiedoksi väliaikaiselle neuvostolle / pysyvälle komissiolle ennen mahdollisen hankinnan tekemistä. Tämän olisi perustuttava myös teknisestä ja operatiivisesta toteutettavuudesta saatuun näyttöön sekä kattavan taloudellisten vaikutusten arvioinnin kehittämiseen.

         Pysyvässä komissiossa tehtävällä päätöksellä on varmistettava, että

               —

               SESAR-yhteisyrityksen tiedonsiirtoa koskevan teknisen työn tulokset otetaan täysimääräisesti huomioon,

               —

               kyseisen päätöksen soveltamisalaan kuuluva toiminta toteutetaan yhteistyössä EASAn kanssa siltä osin kuin kyseinen päätös koskee EAGDCS:n tulevaa sertifiointia ja valvontaa koskevia EASAn valmistelevia töitä,

               —

               se ei vaikuta EAGDCS:n käyttöönottoon tai toimintaan eikä sitä koskeviin hankintoihin, joiden osalta Eurocontrolin jäsenvaltiot tekevät jatkopäätökset,

               —

               kyseisen päätöksen soveltamisalaan kuuluva toiminta perustuu yhteisymmärrykseen lennonvarmistuspalvelun tarjoajien kanssa, ja

               —

               rahoitus- ja hankintamenettelyt sekä tekniset eritelmät eivät vaikuta mihinkään unionin jäsenvaltioiden lennonvarmistuspalvelun tarjoajille ja lentotoiminnan harjoittajille komission asetuksen (EY) N:o 29/2009 (2) vaatimusten mukaisesti jo aiheutuneisiin investointeihin ja muihin kustannuksiin.

         Jäsenvaltioiden on toimittava yhdessä unionin etujen mukaisesti.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 24 päivänä kesäkuuta 2016.

            Neuvoston puolesta

            Puheenjohtaja

         A. G. KOENDERS

      (1)  Neuvoston päätös (EU) 2015/2394, annettu 8 päivänä joulukuuta 2015, kannasta, jonka jäsenvaltiot esittävät Euroopan unionin puolesta Eurocontrolin pysyvän komission päätöksiin Eurocontrolin rooleista ja tehtävistä sekä keskitetyistä palveluista (EUVL L 332, 18.12.2015, s. 136).

      (2)  Komission asetus (EY) N:o 29/2009, annettu 16 päivänä tammikuuta 2009, tiedonsiirtopalveluja koskevista vaatimuksista yhtenäisessä eurooppalaisessa ilmatilassa (EUVL L 13, 17.1.2009, s. 3).